CELEX: 62020TN0004
Language: sl
Date: 2020-01-03 00:00:00
Title: Zadeva T-4/20: Tožba, vložena 3. januarja 2020 – Sieć Badawcza Łukasiewicz – Port Polski Ośrodek Rozwoju Technologii/Komisija

16.3.2020   
            
            
               SL
            
            
               Uradni list Evropske unije
            
            
               C 87/22
            
         
      Tožba, vložena 3. januarja 2020 – Sieć Badawcza Łukasiewicz – Port Polski Ośrodek Rozwoju Technologii/Komisija
      (Zadeva T-4/20)
      (2020/C 87/27)
      Jezik postopka: angleščina
      
         Stranki
      
      
         Tožeča stranka: Sieć Badawcza Łukasiewicz – Port Polski Ośrodek Rozwoju Technologii (Wrocław, Poljska) (zastopnik: Ł. Stępkowski, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi, da pogodbena terjatev tožene stranke, navedena v dopisu z dne 13. novembra 2019 (opr. št. Ares (2019)6993009) z navedenim datumom 12. november 2019, in v šestih opominih, ki jih je izdala tožena stranka skupaj s spremnim dopisom, v skupnem znesku 180 893,90 EUR, ki je sestavljen iz 164 449 EUR glavnice in 16 444,90 zamudnih obresti, ne obstaja, in zato:
               
            
                  —
               
               
                  razglasi, da so stroški za osebje, ki so predmet tožbe, upravičeni stroški, ki jih tožena stranka mora plačati; in
               
            
                  —
               
               
                  toženi stranki naloži, naj tožeči stranki plača znesek 180 893,90 EUR z zakonskimi zamudnimi obrestmi po belgijskem pravu v višini 8 % letno od vključno 24. decembra 2019 do datuma plačila glavnice; in
               
            
                  —
               
               
                  podredno, v delu v katerem je dopis tožene stranke z dne 13. novembra 2019 (opr. št. Ares (2019)6993009) izpodbojni akt, sklep Komisije iz tega dopisa razglasi za ničen.
               
            
                  —
               
               
                  Vsekakor toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tožbene razloge, navedene spodaj.
      
                  1.
               
               
                  Prvi primarni tožbeni razlog: kršitev pogodbe: kršitev člena II.14(1)(a)(b) v povezavi s členi II.6(6), II.22(6) in II.24(1) prilog II k sporazumih o nepovratnih sredstvih št. 248577-C2POWER, 257626-ACROPOLIS in 215669-EUWB.
               
            
                  2.
               
               
                  Drugi primarni tožbeni razlog: kršitev upoštevnega prava, namreč belgijskega prava: kršitev členov 1134, 1135 in 1315 belgijskega civilnega zakonika.
               
            
                  3.
               
               
                  Tretji primarni tožbeni razlog: kršitev upoštevnega prava, namreč poljskega prava: kršitev členov 113, 18§ 2 and 140 poljskega zakoniku o delovnih razmerjih.
               
            
                  4.
               
               
                  Četrti primarni tožbeni razlog: tožena stranka dolguje zakonske obresti na podlagi splošnega načela prava Unije glede zakonskih obresti in na podlagi belgijskega prava.
               
            
                  5.
               
               
                  Peti primarni tožbeni razlog: kršitev načela legitimnih pričakovanj, ker je tožena stranka ponudila natančna in brezpogojna zagotovila, ki niso bila spoštovana.
               
            
                  6.
               
               
                  Šesti primarni tožbeni razlog: se nanaša na stroške, pri čemer se predlaga, naj se toženi stranki naloži plačilo stroškov kot stranki, ki ni uspela.
               
            
                  7.
               
               
                  Prvi podredni tožbeni razlog: kršitev pravice do obrambe, ker tožena stranka ni predložila dokazov in ni zaslišala tožeče stranke.
               
            
                  8.
               
               
                  Drugi podredni tožbeni razlog: očitna napaka pri presoji, ker je tožena stranka napačno ugotovila dejansko stanje in ni predložila sklenjenega kroga indicev.
               
            
                  9.
               
               
                  Tretji podredni tožbeni razlog: kršitev obveznosti obrazložitve, ker tožena stranka ni navedla obrazložitve in ker je zavrnila pojasnitev svojega stališča.
               
            
                  10.
               
               
                  Četrti podredni tožbeni razlog: kršitev načela legitimnih pričakovanj, ker je tožena stranka ponudila natančna in brezpogojna zagotovila, ki niso bila spoštovana.
               
            
                  11.
               
               
                  Peti podredni tožbeni razlog: se nanaša na stroške, pri čemer se predlaga, naj se toženi stranki naloži plačilo stroškov kot stranki, ki ni uspela.